**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU**

1. Atbilstoši Ministru kabineta (MK) 2015. gada 10. marta sēdes protokola Nr. 14 27.§ 11. punktam Finanšu ministrija (FM) sniedz ikmēneša operatīvo informāciju par aktualitātēm ES fondu 2014. – 2020. gada plānošanas periodā[[1]](#footnote-2). Šajā ziņojumā sniegts iespējami aktuālākais statuss 2017.gada augustā.
2. Turpinās intensīvs projektu iesniegšanas, vērtēšanas un līgumu slēgšanas posms. Līdz 2017. gada 21. augustam ir **apstiprināti projekti par vairāk kā 2 mljrd. *euro*, kas ir vairāk kā 45%** no kopējās ES fondu “aploksnes” 4,4 mljrd. *euro*. Skatīt zemāk grafikā. Plašāka informācija pieejama tīmekļu vietnēs[[2]](#footnote-3).

*Grafiks Nr.1 “ES fondu investīciju ieviešanas statuss līdz 2017. gada 1. augustam, milj. euro, % no ES fondu finansē* *juma, progress pret datiem līdz 2017. gada 1. jūlijam”*

1. Paralēli notiek darbs pie atlikušo investīciju noteikumu izstrādes un saskaņošanas. Skatīt zemāk grafikā un ziņojuma 1. pielikumā informāciju par atlikušo MK noteikumu virzības statusu.

*Grafiks Nr.2 “2017.-2019. gadā apstiprināmo MK noteikumu plāns (faktiskie dati līdz 2017. gada 22. augustam, milj. euro)”*

\**Ietver tehnisko palīdzību un pasākumus, kuru īstenošana paredzēta pēc EK izvērtējuma par snieguma rezerves piešķiršanu.*

1. Pēc 22.08.2017. MK sēdē pieņemtiem lēmumiem atlikuši kavētie noteikumi 73,5 milj *euro* ES fondu atbalsta investīcijām, no tiem 62% ievērojami kavēti Izglītības un zinātnes ministrijas (IZM) noteikumi atbalstam inovāciju grantiem studentiem (28,9 milj *euro)* un labākas pārvaldības augstākās izglītības institūcijās nodrošināšanai (17 milj *euro*). Neskatoties uz FM lūgumu IZM rūpīgi izanalizēt situāciju un nodrošināt stingrus disciplīnas pasākumus plānoto izpildes termiņu turpmākai ievērošanai, kā arī ieviest papildu pasākumus, lai kavējumi investīciju nosacījumu izstrādē neradītu negatīvu ietekmi uz plānotām projektu atlasēm, projektu uzsākšanas termiņiem un plānotām naudas plūsmām, IZM progresa informācija liecina par turpmāk paredzamiem kavējumiem arī investīciju nosacījumiem studiju programmu fragmentācijas samazināšanas un resursu koplietošanas stiprināšanas atbalstam (9,2 milj *euro).* IZM šo uzdevumu izpildes kavējumus skaidro ar procesu pie konceptuāli jaunas kompetencēs balstītas izglītības prasībām atbilstošas pedagogu izglītības sistēmas pilnveides Latvijā. IZM ir izveidojusi darba grupu, izpildot MK 2017.gada 28.marta uzdevumu (prot. Nr.16, 52.§[[3]](#footnote-4)). IZM plāno Darba grupas ieteikumus ņemt vērā arī attiecīgo Eiropas Sociālā fonda (ESF) atbalsta investīciju nosacījumu izstrādē, paredzot ES fondu atbalstu pedagogu izglītības programmu pārstrukturizācijai, aktualizācijai un konsolidācijai. Ņemot vērā plānoto atbalstu pedagogu izglītības pilnveidei, IZM plāno š.g. septembrī iesniegt FM grozījumus Darbības programmā (DP).

**Ieviešanas plānu izpilde un risku novērtējums**

1. FM 2017.gada augusta operatīvās ieviešanas prognozes liecina, ka izglītības jomā palielinās risks zaudēt 14,5 milj *euro* ESF snieguma rezervi dēļ gan finanšu, gan arī saistīto iznākuma rādītāju mērķa vērtību nesasniegšanas. To kritiski ietekmē joprojām ilgstoši kavēta izglītības jomas investīciju nosacījumu izstrāde un paredzēto investīciju neuzsākšana, kā arī ilgstošā periodā konstatētās un pieaugošās negatīvās ieviešanas plānu novirzes ESF projektos. Piemēram, atbilstoši 2.pielikumā uzskaitītiem projektu maksājumu pieprasījumu iesniegšanas kavējumiem, kas konstatēti arī iepriekš un citos, kam prognozējama negatīva tendence, FM sadarbībā ar CFLA un IZM ekspertiem secina, ka būtiski uzlabojumi projektu ieviešanas kvalitātē un intensitātē nepieciešami vismaz šādos projektos:

* Valsts izglītības attīstības aģentūras (VIAA) projektos “Karjeras atbalsts vispārējās un profesionālās izglītības iestādēs” (attiecināmās izmaksas 21,6 milj. *euro*, t.sk. 18,4 milj. *euro* ESF) un “Nodarbināto personu profesionālās kompetences pilnveide” (attiecināmās izmaksas 25,4 milj. *euro*, t.sk. 21,6 milj. *euro* ESF). Projektu ieviešanas kavējas saistībā ar VIAA ieilgušu līgumu slēgšanu ar sadarbības partneriem, kā arī vairāki sadarbības partneru nespēju nodrošināt visu MK noteikumos par SAM ieviešanu noteikto prasību izpildi. Ir sagatavoti grozījumi, lai šo problēmu risinātu. VIAA informējusi, ka SAM “Pilnveidot nodarbināto personu profesionālo kompetenci” 2018.gada finanšu mērķis noteikts pārāk augsts, neredz iespēju to sasniegt;
* Valsts izglītības satura centra projektos “Kompetenču pieeja mācību saturā” (attiecināmās izmaksas 14,0 milj. *euro*, t.sk. 11,9 milj. *euro* ESF); “Nozaru kvalifikācijas sistēmas pilnveide profesionālās izglītības attīstībai un kvalitātes nodrošināšanai” (attiecināmās izmaksas 12,1 milj. *euro*, t.sk. 10,3 milj. *euro* ESF); “Atbalsts izglītojamo individuālo kompetenču attīstībai” (attiecināmās izmaksas 32,0 milj. *euro*, t.sk. 27,2 milj. *euro* ESF). Finansējuma saņēmēja maksājumu pieprasījumu iesniegšanas plānu samazinājumi, galvenokārt, saistīti ar ieilgušu līgumu slēgšanu ar sadarbības partneriem, kavētiem projektu iepirkumiem, jo iepirkumi pakārtoti IZM vienotajam iepirkumam, ņemot vērā līdzīgus iepirkumu priekšmetus. Attiecīgi tiek kavēti arī pārējie projektā plānotie pasākumi;
* Jaunatnes starptautisko programmu aģentūras projektā “PROTI un DARI!” (attiecināmās izmaksas 9,0 milj. *euro*, t.sk. 7,6 milj. *euro* ESF). Ņemot vērā problēmas ar mērķa grupas dalībnieku iesaisti projektā, pēc finansējuma saņēmēja informācijas prognozēts finansējuma atlikums 4 milj. *euro* (t.sk. 3,4 milj. *euro* ESF) apmērā, par atlikuma izmantošanu vēl notiek diskusijas;
* Izglītības kvalitātes valsts dienesta projektā “Atbalsts priekšlaicīgas mācību pārtraukšanas samazināšanai” (attiecināmās izmaksas 36,8 milj. *euro*, t.sk. 31,3 milj. *euro* ESF). Finansējuma saņēmēja maksājumu pieprasījumu iesniegšanas plānu samazinājumi, galvenokārt, saistīti ar ieilgušu līgumu slēgšanu ar sadarbības partneriem, kavētiem projektu iepirkumiem, jo iepirkumi pakārtoti IZM vienotajam iepirkumam, ņemot vērā līdzīgus iepirkumu priekšmetus. Attiecīgi tiek kavēti arī pārējie projektā plānotie pasākumi;
* Latvijas darba devēju konfederācijas (LDDK) projektā “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” (attiecināmās izmaksas 20,6 milj. *euro*, t.sk. 17,5 milj. *euro* ESF), par ko FM jau informēja iepriekšējos ziņojumos[[4]](#footnote-5). LDDK 2017.gada 22.augusta vēstulē finanšu ministrei informē, ka nav panākta vienošanās ar IZM par nepieciešamiem uzlabojumiem programmas ieviešanas nosacījumos. Tāpat LDDK vērš uzmanību, ka esošā situācija apdraud sasniedzamo rādītāju izpildi gan uz 2018.gada 31.decembri (DP snieguma ietvara mērķi), gan projektā kopumā. Papildus LDDK ir informējusi IZM par konstatēto risku par to, ka VIAA “Jauniešu garantijas” un LDDK darba vidē balstīto mācību projekti ir savstarpēji “konkurējoši” vairākos aspektos. Iepriekš minētie riski un problēmas iezīmējas arī LDDK vairākkārt pārplānotajos maksājumu pieprasījumu iesniegšanas grafikos, ar kuriem maksājumu veikšana tiek pārcelta uz 2018.gadu. FM ir aicinājusi IZM atbilstoši politikas veidotāja kompetencei atkārtoti izvērtēt situāciju kopumā un rast iespējamo labāko risinājumu.

1. Kopumā ES fondu maksājumu projektu īstenotājiem SAM ietvaros plāna izpildē pieaug riski, jo līdz 2017. gada 1. augustam no kopējā plāna 163,5 milj. *euro* ir izpildīti 94,5%, jeb 154,5 milj. *euro*. Atsevišķos pasākumos (piem., ceļu rekonstrukcijas, Rīgas revitalizācijas un profesionālo izglītības iestāžu modernizācijas projektos) ieviešana, t.sk. avansu izmaksas, notiek sekmīgāk un tas kompensē daļu no citu jomu vājākas naudas plūsmas. Skatīt zemāk grafikā. Plašāka informācija pieejama tīmekļa vietnē[[5]](#footnote-6).

*Grafiks Nr.3 “2014. - 2020. gada plānošanas periods: ES fondu līdzfinansējuma maksājumu plāna izpilde 2017. gadā kumulatīvi, milj. euro.”*

1. Vājāks sniegums (plāna neizpilde) joprojām – (1) 5,4 milj. *euro* investīcijās enerģētikas jomā, t.sk. daudzdzīvokļu māju siltināšanas pasākumā[[6]](#footnote-7); (2) 5,4 milj. *euro* investīcijās pētniecības, tehnoloģiju attīstības un inovāciju jomā6. Tāpat negatīva tendence konstatējama sociālās uzņēmējdarbības pasākumā, kas saistīts gan ar nozares politikas jautājumiem, t.sk. grozījumiem saistošos MK noteikumos (stājās spēkā 2017. gada 2. jūnijā), gan līdzšinējo ieviešanas mehānisma neefektivitāti. LM ir apņēmusies 2017.gada sptembra laikā pārskatīt sociālās uzņēmējdarbības ieviešanas modeli un, balstoties uz secināto, virzīt nepieciešamos uzlabojumus.

**Projektu īstenotāju plānu izpildes novērtējums**

1. Kopumā ierobežotas projektu iesniegumu atlases (IPIA)[[7]](#footnote-8) **maksājumu pieprasījumu plānu** izpildē joprojām negatīva tendence - plāns nav izpildīts 168 projektos[[8]](#footnote-9) par kopā 45,6 milj. *euro,* no kuriem 86 % (39,1 milj. *euro)* rada 23% projekti (38) ar negatīvu novirzi virs 0,2 milj. *euro*. Vienlaikus pozitīvi, ka 86 projektos tika iesniegti maksājumu pieprasījumi vairāk nekā bija plānots. Tā rezultātā kopējā plāna līdz 2017.gada 1.augustam neizpilde ir 20,6 milj. *euro*.
2. Maksājumu iesniegumu kumulatīvās izmaiņas skatīt zemāk grafikā.

*Grafiks Nr.4 “2014. - 2020. gada plānošanas periods: Maksājumu pieprasījumu iesniegšanas plāna izpilde ierobežotas projektu iesniegumu atlases (IPIA) projektiem 2017. gadā kumulatīvi, ES fondu līdzfinansējums milj. euro.”*

1. Secināms, ka izpilde atbilstoša līdz š.g. maijam, kad vēl nebija plānots ievērojams apjoms. Turpmākie mēneši jau ir ar pieaugošām novirzēm no plāna.
2. Bieži projektu īstenotāji CFLA iesniedz izmaiņas ne tikai gada ietvaros, bet arī samazina 2017. gada plānu, kas uz 2017.gada augustu kopumā samazināts par 32,6 milj. euro. Ziņojuma 2. pielikumā uzskaitīti projekti, kur maksājumu pieprasījumu iesniegšanā ir būtiskākie kavējumi 2017.gadā un izmainītie plāni. FM uzskata, ka nav pieļaujama tāda situācija, kad plāni tiek mainīti vairākkārt gada ietvaros. Šobrīd nav pārliecības, ka projektu īstenotāji, kas maina plānus, spēs tos pildīt, jo kavētos maksājumus pārceļ uz vēlākiem termiņiem.
3. Kā minēts iepriekš, šobrīd lielākie riski t.sk. dēļ individuālu projektu plānu neizpildēm ir ESF projektos un energoefektivitātes pasākumos. Savukārt, transporta jomā, īpaši ceļu projektos, individuālo projektu ieviešanas plānu izpildes svārstības pa mēnešiem kopumā kompensējas un situācija transporta virzienā kopumā joprojām ir pozitīva (neskatoties uz indiviuālām novirzēm).
4. Kā būtiskākie kavējumu faktori tiek minēti sarežģījumi iepirkumos, t.sk. to pārsūdzības, veikto darbu kavējumi, kā arī projektu vadības un galveno ekspertu kapacitāte atbilstoši nepieciešamai ieviešanas intensitātei.

**IPIA projektu iesniegumu progress**

1. Ziņojuma 3. pielikumā sniegta informācija par IPIA projektu iesniegumu progresu. Kopā atbilstoši plānoto projektu īstenotāju plānam (lielākā daļa ir pašvaldības) nav iesniegti 70 projekti par 196,1 milj. *euro* ES fondu finansējuma no plānotajiem 214 projektu iesniegumiem.

*Grafiks Nr.5 “2014. - 2020. gada plānošanas periods: Projektu iesniegumu plāna izpilde ierobežotas projektu iesniegumu atlases (IPIA) projektiem 2017. gadā kumulatīvi, ES fondu līdzfinansējums milj. euro (skaits).”* Augstāk esošajā grafikā š.g. jūlija datos ir ņemts vērā aktuālākais statuss uz š.g. 24.augustu. Kopumā projekti, kurus neiesniedz laikā, pieaug gan skaitliskā, gan arī finansiālā izteiksmē. Projektu iesniegumu neizpildes finanšu izteiksmē šajā mēnesī ir pieaudzis vēl par aptuveni 100 mij. *euro.,* Pārskata periodā pozitīvi vērtējama ir, piemēram, Rīgas pašvaldības spēja mobilizēt resursus un nodrošināt, ka tiek iesniegts liels skaits energoefektivitātes uzlabošanas pašvaldību ēkās projektu ar salīdzinoši īsu laika kavējumu.

1. Salīdzinājumā pret iepriekšējo mēnesi kavējumi ir palielinājušies gandrīz uz pusi finansiālā izteiksmē, taču skaitliski neiesniegto projektu neizpilde ir mazāka. Jāņem vērā, ka viena Paula Stradiņa klīniskā universitātes slimnīcas otrā kārtas projekta ietekme ir 64 milj.euro, kas ir 31% no kopējās neizpildes. Citi kavētāji ar lielāko finanšu ietekmi ir nacionālas nozīmes centri (Rīga, Daugavpils, Jelgava, Liepāja, Rēzekne) 8.1.2. SAM[[9]](#footnote-10) kopumā par 28,2 mij., *euro.* kā arī kavējumi ir 5.6.2. SAM[[10]](#footnote-11) kopumā par 22,4 mij., *euro.* un 2.2.1. SAM[[11]](#footnote-12) kopumā par 20,1 milj., *euro.*, kas var radīt arī ietekmi uz snieguma ietvaru 2018 gadam. Galvenie iemesli joprojām ir cilvēku kapacitātes trūkums, projektu vadības personāla noslogotība, dažādu atļauju vai saskaņojumu saņemšana un dokumentācijas izstrāde.
2. Kopumā var konstatēt, ka projektu vadības kompetence un kapacitāte ir viens no veiksmes faktoriem un nozīmīga problēma, risks, ja tāda netiek nodrošināta pienācīgā apmērā īpaši, kad vairāki projekti tiek gatavoti vai īstenoti vienlaicīgi. FM aicina īstenotājus izmantot iespēju no projekta finansējuma attiecināt izmaksas, lai nodrošinātu nepieciešamo projekta vadības un atbalsta kvalitāti, nepieciešamības gadījumā piesaistot ekspertus ārpakalpojumā.
3. FM virza konkrētus priekšlikumus uzdevumiem un projektu ieviešanas plānu izpildes disciplinēšanai kopā ar kārtējo ES fondu pusgada progresa ziņojumu un MK protokollēmuma projektu, kas iesniedzams MK līdz 2017. gada 1. septembrim. Paredzēts, ka papildus FM ikmēneša kopējam ieviešanas statusa novērtējumam ES fondu atbildīgās iestādes atbilstoši to komptenecē esošajiem specifiskajiem atbalsta mērķiem sadarbībā ar CFLA izvērtēs situāciju ar Eiropas Savienības fondu investīciju ieviešanas negatīvām novirzēm un līdz 2017. gada 1. novembrim iesniegs MK informatīvo ziņojumu par situācijas novērtējumu un priekšlikumus finansējuma pārdalēm vai citu rīcību, tai skaitā attiecībā uz individuālu projektu, ja nepieciešams, lai novērstu riskus darbības programmā noteikto mērķu izpildē.

**Citi aktuālie jautājumi**

1. Ekonomikas ministrijas (EM) 4.2.1.2. pasākuma “Veicināt energoefektivitātes paaugstināšanu valsts ēkās” (4.2.1.2. pasākums) pirmās kārtas projektu (ERAF 70 milj. *euro*) ietvaros ir lūgusi projektu īstenotājus līdz 2017.gada 2.augustam aktualizēt projektu iesniegšanas termiņus un naudas plūsmas plānus, ņemot vērā pieņemtos MK noteikumu[[12]](#footnote-13) grozījumus un izmaiņas vērtēšanas kritērijos. EM informē par aktuālo statusu, ka nav iesniegti visi projektu plāni - IZM plāno iesniegt EM līdz 2017.gada 2.oktobrim; ZM iesniegusi sarakstu, kas pārsniedz kvotu un to pecizēs, nodalot prioritāros projektus; TM iesniegusi sarakstu, kura finansējums ir paredzēts mazāks nekā piešķirtā kvota, papildus projektus TM neplāno īstenot (notiek diskusijas ar EM). FM secina, ka ne visas iestādes pilnā mērā ir gatavas projektu ieviešanai, attiecīgi palielinās riski uz ES fondu starpposma mērķu izpildi. Tādēļ FM aicinās EM noteikt stingru termiņu, līdz kuram projekti iesniedzami CFLA attiecībā uz šī pasākuma 1.kārtu un arī 2.kārtu[[13]](#footnote-14).
2. 2017. gada 19. jūlija Sadarbības partneru darba grupaspar ES fondu jautājumiem (KDG) sanāksmē uzdoto uzdevumu izpildes statuss[[14]](#footnote-15):
3. MK 2017. gada 16. augusta sēdē apstiprināti FM virzītie precizētie DP grozījumi Nr.2[[15]](#footnote-16). Līdz 2017.gada 1.septembrim tiek gaidīti priekšlikumi DP grozījumiem Nr.3.
4. Finanšu ministre 2017.gada 28.jūlijā atbildīgajām ministrijām nosūtītajās vēstulēs ir aicinājusi pārskatīt esošās prasības attiecībā uz tehnisko projektu gatavības stadiju un kritērijiem ES fondu projektu iesniegšanai un viedokli un priekšlikumus līdz 2017.gada 1.septembrim.
5. Lai risinātu deinstitucionalizācijas (DI)[[16]](#footnote-17) plānu ieviešanā konstatētās problēmas, Labklājības ministrija (LM) sadarbībā ar Latvijas lielo pilsētu asociāciju un reģionālajiem attīstības centriem (21) 2017.gada 15. un 16.augustā organizēja sanāksmes par DI mehānismu. LM līdz 2017. gada 1. septembrim jāiesniedz izskatīšanai KDG priekšlikums turpmākai rīcībai DI ieviešanā.
6. Jauniešu nodarbinātības iniciatīvas (JNI) ieviešanas riski mazināti, ņemot vērā IZM plānoto rīcību, kas atbalstīta MK 2017. gada 16. augusta sēdē.
7. ERAF IKT 2.kārtas projektu saraksts ir apstiprināts MK 2017.gada 8.augustā[[17]](#footnote-18). VARAM un nozares ministrijas veic aktīvu darbu, lai saskaņotu 1.kārtas projektu aprakstus un nodrošinātu MK rīkojumu par to iekļaušanu vienotajā IKT mērķarhitektūrā virzību apstiprināšanai MK. Projektu īstenotāji veic intensīvu darbu, lai iesniegtu projektus CFLA līdz 2017.gada 1.septembrim. VARAM **VARAM** **līdz 2017.gada 1.septembrim** jāiesniedz MK ziņojums par 1.kārtas ieviešanas progresu un 2.kārtas projektu sarakstu, vienlaikus ziņojumā iekļaujot informāciju par visu projektu aktuālajiem iesniegšanas termiņiem, plānoto naudas plūsmu, kā arī novērtējumu par snieguma ietvara finanšu mērķu izpildi, nepieciešamības gadījumā sniedzot priekšlikumus projektu virzībai.
8. Turpinās darbs, t.sk. konsultācijas ar EK par iespējamām pārdalēm un papildus atbalstu MVU, ņemot vērā aktualizēto finanšu instrumentu pieejamības tirgus nepilnību novērtējumu.

**20.** 2007. – 2013. gada plānošanas perioda nepabeigtā lielā projekta“Infrastruktūras attīstība Krievu salā ostas aktivitāšu pārcelšanai no pilsētas centra” virzība[[18]](#footnote-19)[1] kopumā notiek atbilstoši Rīgas Brīvostas pārvaldes (RBP) rīcības plānam. Kā būtiskāko no projekta mērķa sasniegšanas progresa var atzīmēt, ka Rīgas dome ir izveidojusi Eksportostas lokālplānojuma izstrādes darba grupu un 2017.gada 25.jūlijā notika pirmā darba grupas sanāksme, kuras sastāvā pieaicināti speciālisti un atbilstošie eksperti, lai nodrošinātu informācijas apmaiņu konkrētu lokālplānojuma uzdevumu risināšanā un priekšlikumu izstrādē. Savukārt 2017.gada 2.augustā notika kārtējā starpinstitūciju darba grupa grupas sanāksme rīcības plāna izpildes uzraudzībai, kuras ietvaros RBP sniedza aktuālāko informāciju par projekta ieviešanas progresu, riskiem un to vadīšanas un novēršanas plānu Satiksmes ministrija kā atbildīgā iestāde un Finanšu ministrija rūpīgi seko līdzi rīcības plānā paredzēto uzdevumu izpildei.

2) Lielā projekta “Latvijas dzelzceļa tīkla elektrifikācija”[[19]](#footnote-20)[2] projekta iesnieguma EK virzībai joprojām tiek gaidīts Eiropas Savienības Statistikas biroja “Eurostat” atzinums par VAS “Latvijas dzelzceļš” pamatkapitāla palielināšanu un tā iespējamo ietekmi uz vispārējās valdības budžeta deficītu. Atbilstoši panāktajai vienošanās ar “Eurostat” atzinums par VAS “Latvijas dzelzceļš” izstrādāto koncerna biznesa plānu 2017. - 2036. gadam varētu tikt sagatavots indikatīvi līdz 2017. gada augusta beigām. Gadījumā, ja tiks saņemts negatīvs “Eurostat” atzinums, Satiksmes ministrija atbilstoši 2017.gada 17.janvāra Ministru kabineta sēdes protokollēmuma Nr.3 39.§ 6.punktam gatavos informatīvo ziņojumu par alternatīvām pasākuma īstenošanas iespējām izskatīšanai MK un lēmuma pieņemšanai par turpmāko rīcību. Tāpat VAS “Latvijas dzelzceļš” veic lielā projekta iesnieguma precizēšanu atbilstoši CFLA norādījumiem, kā arī turpina darbu pie iepirkuma dokumentācijas sagatavošanas un turpmāko procesu koordinācijas nodrošināšanas atbilstoši projekta rīcības plānā noteiktajam.

**Turpmākā prioritārā rīcība:**

Neatlaidīgs fokuss FM, CFLA, atbildīgajām iestādēm un projektu īstenotājiem ir uz projektu ieviešanas veicināšanu, tajā skaitā ikmēneša plānu izpildes disciplīnas stiprināšanu, operatīvi rodot iespēju risināt konstatētos nozīmīgākos projektu līmeņa riskus. Ikmēneša ziņojumos FM turpinās informēt valdību ne tikai par ieviešanas progresu, bet arī par nepieciešamo iesaisti ātrākai lēmumu pieņemšanai.

FM rosinās valdībai apstiprināt konkrētus veicamos uzdevumus un stingrākus projektu finanšu un ieviešanas disciplīnas pasākumus, virzot priekšlikumu kopā ar kārtējo ES fondu pusgada progresa ziņojumu, kas iesniedzams MK līdz 2017. gada 1. septembrim.

|  |  |
| --- | --- |
| Finanšu ministre | D. Reizniece-Ozola |
|  |  |
|  |  |

Strogonova 67083873

[Julija.Strogonova@fm.gov.lv](mailto:Ieva.Ziepniece@fm.gov.lv)

1. Finanšu ministrijai uzdots reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par ES fondu ieviešanas plānu izpildi, tai skaitā atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem. Ziņojumā tiek sniegta informācija par datu un informācijas apkopojumiem uz dažādiem atskaites datumiem ar mērķi sniegt aktuālo informāciju. [↑](#footnote-ref-2)
2. Finanšu rādītāju plāni un to izpilde <http://www.esfondi.lv/finansu-un-raditaju-plani-to-izpilde> un aktuālā CFLA atlašu informācija pieejama: <http://www.cfla.gov.lv/lv/es-fondi-2014-2020/projektu-iesniegumu-atlase> [↑](#footnote-ref-3)
3. 3.pnktā citastarpā noteikts Darba grupai līdz 2017.gada 31.oktobrim sagatavot priekšlikumus konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā, tai skaitā paredzot Nozaru ekspertu padomes izveidi, jauna skolotāja profesijas standarta izstrādi un sistēmu, kas nodrošina kvalitatīvas un modernas izglītības un akadēmisko resursu pieejamību visās augstskolās, kas sagatavo skolotājus, tai skaitā Latvijas Universitātes filiālēs Latvijas reģionos. [↑](#footnote-ref-4)
4. FM ziņojums izskatīts 20.06.2017. MK sēdē un pieejams: <http://tap.mk.gov.lv/lv/mk/tap/?pid=40427042&mode=mk&date=2017-06-20> un <http://www.esfondi.lv/upload/0_fmzin_290517_es_fondi.pdf> [↑](#footnote-ref-5)
5. Kopējais 2017. gada plāns maksājumu finansējuma saņēmējiem plāns iekļauts FM pusgada ziņojumā par ES fondu ieviešanas progresu un ikmēneša izpildes statuss pieejams ES fondu tīmekļa vietnē: <http://www.esfondi.lv/finansu-un-raditaju-plani-to-izpilde> [↑](#footnote-ref-6)
6. Skatīt skaidrojumu un rīcību informatīvajos ziņojumos par Eiropas Savienības struktūrfondu un Kohēzijas fonda investīciju ieviešanas statusu līdz 2017.gada 31.maijam un 30.jūnijam. Skatīt ES fondu mājas lapas tīmekļa vietnē sadaļā Materiāli un ziņojumi/Ziņojumi Ministru kabinetam: <http://www.esfondi.lv/zinojumi-Ministru-kabinetam> [↑](#footnote-ref-7)
7. IPIA noteikti potenciālie projektu īstenotāji un finanšu sadalījums, kas kopā veido indik. 90% no kopējā ES finansējuma Latvijai (4,4, mljrd. *euro*). Detalizēta informācija par plānotajiem projektiem pieejama ES fondu tīmekļa vietnē apakšsadaļā “**Maksājumu un projektu iesniegšanas plānu izpildes ierobežotu projektu iesniegumu atlašu projektos”**: <http://www.esfondi.lv/finansu-un-raditaju-plani-to-izpilde> [↑](#footnote-ref-8)
8. Detalizētāk skatīt ES fondu tīmekļa vietnē: http://www.esfondi.lv/finansu-un-raditaju-plani-to-izpilde [↑](#footnote-ref-9)
9. 8.1.2.SAM “Uzlabot vispārējās izglītības iestāžu mācību vidi” [↑](#footnote-ref-10)
10. 5.6.2.SAM “Teritoriju revitalizācija, reģenerējot degradētās teritorijas atbilstoši pašvaldības integrētajām attīstības programmām” [↑](#footnote-ref-11)
11. 2.2.1. SAM “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” [↑](#footnote-ref-12)
12. MK 2016. gada 9. augusta noteikumi Nr. 534 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitāes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi” [↑](#footnote-ref-13)
13. Līdzīgi kā VARAM noteica 2017.gada 1.septembri kā termiņu projektu iesniegšanai CFLA attiecībā uz IKT 1.kārtas projektiem. Šāds mērs pozitīvi ietekmēja projektu sagatavošanas, saskaņošanas un iesniegšanas tempu. [↑](#footnote-ref-14)
14. Uzdevumi, kuru izpildei nav pienācis termiņš vai nav konstatētas problēmas, netiek atkārtoti šajā ziņojumā. [↑](#footnote-ref-15)
15. Rīkojuma projekts “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība” paredz 8. un 9.prioritārā virziena snieguma ietvara grozījumus, ITI kārtas izveidi 5.5.1.SAM un citus tehniskos grozījumus, precizējot ar MK 29.03.2017. Rīk. Nr.160 apstiprinātos grozījumus. [↑](#footnote-ref-16)
16. 9.2.2.1. pasākums “Deinstitucionalizācija” (ESF 40,1 milj euro) un 9.3.1.1. pasākums “Pakalpojumu infrastruktūras attīstība deinstitucionalizācijas plānu īstenošanai” (ERAF 37,8 milj euro). [↑](#footnote-ref-17)
17. MK 2017.gada 8.augusta sēdē, protokols Nr.38 [↑](#footnote-ref-18)
18. [1] Atbilstoši MK 2017. gada 14. marta sēdes protokola Nr. 12. 43§ noteiktajiem uzdevumiem ES fondu ietvaros: <http://www.esfondi.lv/upload/mk-protokollemums.pdf>. [↑](#footnote-ref-19)
19. [2] Atbilstoši MK 2017. gada 17. janvāra sēdes protokola Nr.3 39.§ “Informatīvais ziņojums “Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem”” 10. punktā noteiktajam [↑](#footnote-ref-20)